CELEX: 42021D0323
Language: el
Date: 2021-02-19 00:00:00
Title: Απόφαση (ΕΕ) 2021/323 των αντιπροσώπων των κυβερνήσεων των κρατών μελών της 19ης Φεβρουαρίου 2021 για τον διορισμό τεσσάρων δικαστών και ενός γενικού εισαγγελέα στο Δικαστήριο

24.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 64/4
               
            
         ΑΠΟΦΑΣΗ (ΕΕ) 2021/323 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 19ης Φεβρουαρίου 2021
         για τον διορισμό τεσσάρων δικαστών και ενός γενικού εισαγγελέα στο Δικαστήριο
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 253 και 255,
         Εκτιμώντας τα ακόλουθα:
         
                     (1)
                  
                  
                     Η θητεία δεκατεσσάρων δικαστών και έξι γενικών εισαγγελέων του Δικαστηρίου λήγει στις 6 Οκτωβρίου 2021.
                  
               
                     (2)
                  
                  
                     Θα πρέπει να γίνουν διορισμοί για να καλυφθούν οι θέσεις αυτές για το διάστημα από 7 Οκτωβρίου 2021 έως 6 Οκτωβρίου 2027.
                  
               
                     (3)
                  
                  
                     Προτάθηκαν οι υποψηφιότητες του κ. Miroslav GAVALEC και της κας Octavia SPINEANU-MATEI για πρώτη θητεία στη θέση δικαστή του Δικαστηρίου.
                  
               
                     (4)
                  
                  
                     Προτάθηκαν οι υποψηφιότητες του κ. Niilo JÄÄSKINEN και του κ. Lars BAY LARSEN για ανανέωση της θητείας τους ως δικαστών του Δικαστηρίου.
                  
               
                     (5)
                  
                  
                     Προτάθηκε η υποψηφιότητα της κας Juliane KOKOTT για ανανέωση της θητείας της ως γενικής εισαγγελέως του Δικαστηρίου.
                  
               
                     (6)
                  
                  
                     Η επιτροπή που συστάθηκε δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε υπέρ της επάρκειας των εν λόγω υποψηφίων για την άσκηση των καθηκόντων δικαστή και γενικού εισαγγελέα του Δικαστηρίου,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορίζονται δικαστές του Δικαστηρίου για την περίοδο από τις 7 Οκτωβρίου 2021 έως τις 6 Οκτωβρίου 2027 οι ακόλουθοι:
            
                        —
                     
                     
                        κ. Miroslav GAVALEC,
                     
                  
                        —
                     
                     
                        κα Octavia SPINEANU-MATEI,
                     
                  
                        —
                     
                     
                        κ. Niilo JÄÄSKINEN,
                     
                  
                        —
                     
                     
                        κ. Lars BAY LARSEN.
                     
                  
         
            Άρθρο 2
            Η κα Juliane KOKOTT διορίζεται γενική εισαγγελέας του Δικαστηρίου για την περίοδο από τις 7 Οκτωβρίου 2021 έως τις 6 Οκτωβρίου 2027.
         
         
            Άρθρο 3
            Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 19 Φεβρουαρίου 2021.
            
               
                  Ο Πρόεδρος
               
               N. BRITO